b'\n_START_ARTICLE_\nDualioji radijo transliuotoj\xc5\xb3 sistema\n_START_PARAGRAPH_\nDualioji radijo transliuotoj\xc5\xb3 sistema (vok. Duales Rundfunksystem) \xe2\x80\x93 Vokietijos \xc5\xbeiniasklaidos teis\xc4\x97s koncepcija; privataus ir visuomeninio radijo transliuotojo egzistavimas._NEWLINE_Dualioji radijo transliuotoj\xc5\xb3 sistema Vokietijoje egzistuoja nuo 1984 m., kai Vokietijos Konstitucinis Teismas (KT) 1981 m. bir\xc5\xbeelio 16 d. savo nutarimu atv\xc4\x97r\xc4\x97 keli\xc4\x85 transliuoti radij\xc4\x85 ir privatiems subjektams. Ta\xc4\x8diau tik 1986 m. kitu Vokietijos KTU nutarimu buvo pagr\xc4\xafsta Dualioji radijo transliuotoj\xc5\xb3 sistema, kai konstatuota, kad vien tik privatusis radijo transliuotojas negali garantuoti vie\xc5\xa1osios komunikacijos funkcijos, kylan\xc4\x8dios i\xc5\xa1 radijo laisv\xc4\x97s pagal Vokietijos Konstitucijos (VK) 5 str., kadangi jo finansavimo b\xc5\xabdas (i\xc5\xa1 reklamos) suponuoja pavoj\xc5\xb3, kad programa bus sudarin\xc4\x97jama i\xc5\xa1 esm\xc4\x97s vien tik i\xc5\xa1 populiari\xc5\xb3 laid\xc5\xb3. Vie\xc5\xa1osios \xc4\xafstaigos, turin\xc4\x8dios turinio standartus bei visuomenin\xc4\x99 misij\xc4\x85, privalo atsi\xc5\xbevelgti \xc4\xaf visuotin\xc4\xaf transliavim\xc4\x85 Respublikoje bei u\xc5\xbetikrinti nuomoni\xc5\xb3 \xc4\xafvairov\xc4\x99 visuomen\xc4\x97je. Tod\xc4\x97l KT nutarimu buvo \xc4\xaftvirtinta vienar\xc5\xab\xc5\xa1io (privataus arba visuomeninio) transliuotojo nepakankamumas Vokietijos Konsitucijos nuostatoms pagal VK 5 str. \xc4\xafgyvendinti.'